S-1007/2012

Mál þetta, sem dómtekið var 16. janúar sl., er höfðað með ákæru lögreglustjórans á Suðurnesjum, útgefinni 17. desember 2012, á hendur G-kvk-þgf K-kvk-þgf, kt. 000000-0000, Mánagerði 6, Grindavík, „fyrir fjárdrátt, með því að hafa á tímabilinu október 2005 til nóvember 2007, sem stjórnarmaður og framkvæmdarstjóri TÁG ehf., kt. 000000-0000, dregið félaginu og notað í rekstur þess, greiðslur starfsmanns félagsins, Þ-kk-ef B-kk-ef, kt. 000000-0000, á iðgjöldum til Festa lífeyrissjóðs, alls kr. 90.916, sem félagið hélt eftir við útborgun launa til starfsmanna samkvæmt 7. gr. laga um skyldutryggingu lífeyrisréttinda og starfsemi lífeyrissjóða nr. 129/1997.

Sundurliðast fjárhæðirnar sem hér greinir:

Launatímabil Iðgjaldsfjárhæð kr.

Október 2005 3.200

Nóvember 2005 3.200

Desember 2005 3.200

Janúar 2006 3.293

Febrúar 2006 3.293

Mars 2006 3.293

Apríl 2006 3.293

Maí 2006 3.293

Júní 2006 3.293

Júlí 2006 3.293

Ágúst 2006 3.293

September 2006 3.293

Október 2006 3.293

Nóvember 2006 3.293

Desember 2006 3.293

Janúar 2007 3.800

Febrúar 2007 3.800

Mars 2007 3.800

Apríl 2007 3.800

Maí 2007 3.800

Júní 2007 3.800

Júlí 2007 3.800

Ágúst 2007 3.800

September 2007 3.800

Október 2007 3.800

Nóvember 2007 3.800

Telst háttsemi þessi varða við 247. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar. Í málinu gerir T-kk-nf H-kk-nf S-kk-nf hdl., fyrir hönd Festu lífeyrissjóðs, kt. 000000-0000, [kröfu um] að ákærðu verði með dómi gert að greiða skaðabætur að fjárhæð kr. 90.916-, ásamt dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu af kr. 9.600,00 frá 10.01.2006 til 10.01.2007, af kr. 49.116,00 frá 10.01.2007 til 10.12.2007, af kr. 90.916,00 frá 10.12.2007 til greiðsludags. Auk þess sem krafist er lögmannskostnaðar kr. 137.903-“

Ákærða kom fyrir dóminn og játaði sök. Kvaðst hún hafa rekið fyrirtækið ásamt eiginmanni sínum og þau hafi treyst á bókhaldara sem hún hafi ráðið til starfans en ekki fylgst með því sem hann gerði. Ákærða samþykkti framkomna bótakröfu.

Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærðu, sem óskaði ekki eftir skipuðum verjanda, hafði verið gefinn kostur á að tjá sig um lagaatriði og ákvörðun refsingar. Ákærða krafðist vægustu refsingar. Játning ákærðu er í samræmi við önnur gögn málsins og verður hún því sakfelld fyrir brot sitt. Háttsemin er í ákæru réttilega færð til refsiákvæðis.

Við ákvörðun refsingar verður að líta til þess að ákærða játaði brot sitt greiðlega fyrir lögreglu og fyrir dóminum. Samkvæmt sakavottorði ákærðu hefur henni ekki verið gerð refsing áður. Þá verður litið til þess við ákvörðun refsingar að brot þau sem ákærða hefur verið sakfelld fyrir voru framin á árunum 2005 fram til nóvember 2007. Ekki er um háar fjárhæðir að ræða. Kærði lífeyrissjóðurinn brotið til lögreglu í janúar 2008. Rannsókn málsins var lokið í maí 2008 en í september 2012 var ákærðu birt bótakrafan. Ákæra var síðan gefin út í desember 2012 eða rúmum fjórum árum eftir að brotum lauk. Engin viðhlítandi skýring hefur verið gefin á þessum drætti. Samkvæmt þessu og að öllu virtu verður ákærðu ekki gerð sérstök refsing fyrir brot sitt.

Þá er þess krafist að ákærða verði dæmd til að greiða Festu lífeyrissjóði, kt. 000000-0000, skaðabætur að fjárhæð 90.916 krónur ásamt dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu af 9.600 krónum frá 10.01.2006 til 10.01.2007, en af 49.116 krónum frá 10.01.2007 til 10.12.2007 en af 90.916 krónum frá 10.12.2007 til greiðsludags auk lögmannskostnaðar við að halda kröfunni uppi, 137.903 krónur. Ákærða samþykkti bótakröfuna. Verður hún dæmd til að greiða hana eins og í dómsorði segir.

Enginn sakarkostnaður hlaust af máli þessu.

Á-kvk-nf G-kvk-nf kvað upp dóm þennan.

D ó m s o r ð.

Ákærðu, G-kvk-þgf K-kvk-þgf, er ekki gerð sérstök refsing í máli þessu.

Ákærða greiði Festu lífeyrissjóði, kt. 000000-0000, 90.916 krónur, ásamt dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu af 9.600 krónum frá 10.01.2006 til 10.01.2007, en af 49.116 krónum frá 10.01.2007 til 10.12.2007 en af 90.916 krónum frá 10.12.2007 til greiðsludags auk lögmannskostnaðar, 137.903 krónur.

Á-kvk-nf G-kvk-nf.